Skoolseun buite skool met mes gesteek | Maroela Media
Kapt. Thulani Zwane, 'n polisiewoordvoerder van KwaZulu-Natal, het aan Maroela Media gesê die seun is omstreeks 15:30 buite die skool in Sea Bassweg aangeval.
"Die rede vir die aanval is nog nie bekend gemaak nie," het Zwane gesê. "Die Newlands Oos-polisie het reeds 'n 21-jarige man in verband met die voorval in hegtenis geneem. Hy gaan van poging tot moord aangekla word en moet binnekort in die Durban-landdroshof verskyn."
Zwane het 'n beroep gedoen op die gemeenskap dat enigiemand wat die voorval sien gebeur het, die Newlands Oos-polisiestasie skakel.
Chris Botha, 'n woordvoerder van Netcare 911, het gesê die seun is kritiek gewond. Paramedici het die seun op die toneel gestabiliseer en na die Nkosi Albert Luthuli-hospitaal geneem vir gevorderde behandeling.
Ja, hy moet maar hoop en bid die tiener sterf nie, anders is dit moord en nie net poging tot moord nie !